O tragedie a avut loc astăzi, 29 martie, pe o șosea din Moldova, când un motociclist a intrat în plin într-un cap de pod. Medicii ajunși la fața locului nu au mai putut face nimic pentru a-i salva viața.
"Accident rutier produs în localitatea Chicerea, comuna Tomești, unde o motocicletă a intrat într-un cap de pod. Din primele informații se transmite că motociclistul este inconștient. La locul solicitării se deplasează o autospecială de intervenție cu modul de descarcerare și acordarea primului ajutor, un echipaj de primă intervenție și un echipaj cu medic de la SAJ Iași. Motociclistul era decedat la locul evenimentului rutier, prezenta leziuni incompatibile cu viața", a precizat căpitan Ionel Roșu, purtătorul de cuvânt al ISU Iași. A.C.